Stafrænn starfsmaður : áhrifamáttur á störf, vinnumarkað og íslenskt samfélag
Markmið ritgerðarinnar er að kanna hver hugsanleg áhrif innleiðingar á stafrænum starfsmanni myndu hafa á íslensk störf, vinnumarkað og samfélag. Rannsóknin er könnunarrannsókn og við gerð hennar var notast við eigindlega rannsóknaraðferð. Djúpviðtöl voru tekin við sex þátttakendur sem höfðu góða sérfræðiþekkingu á viðfangsefninu. Helstu niðurstöður rannsóknar leiddu í ljós mikilvægi góðrar undirbúningsvinnu og greiningu á verkferlum fyrir innleiðingu á stafrænum starfsmanni. Þar að auki má áætla að mikil breyting á störfum og vinnumarkaði sé í vændum í kjölfar aukinnar sjálfvirknivæðingar. Aukin sjálfvirkni í fyrirtækjum leiðir af sér aukna afkastagetu, aukinn hagnað, lækkun kostnaðar og starfsmenn geta því tekið að sér meira virðisskapandi og sérhæfðari störf. Þrátt fyrir að störf muni breytast er lítið hægt að segja um áhrif þess á atvinnuleysi á vinnumarkaði. Einnig gefa niðurstöður til kynna að það þurfi að endurhugsa menntakerfið og vekja frekari athygli á siðferðismálum.
Viðskiptafræði, Starfsfólk, Sjálfvirkni, Vinnumarkaður
Networked Digital Library of Theses and Dissertations